**Š T A T Ú T S Ú Ť A Ž E**

# CHARAKTERISTIKA OCENENIA

Ocenenie BrilianTT podporuje a zároveň vyjadruje verejné uznanie základným, stredným a vysokým školám, ktoré sa zaslúžili o zavedenie inovácií v poskytovaní vzdelávania.

Cieľom vyhlasovateľa je motivovať, podporiť a oceniť aktivity vzdelávacích inštitúcií smerované na hľadanie možností uplatnenia pre inovačné procesy vo vzdelávaní a verejne informovať o výsledkoch, ktoré dosiahli.

# NOMINÁCIE NA UDELENIE OCENENIA

Nominácie na udelenie ocenenia BrilianTT môžu zaslať všetky typy škôl (štátne, verejné, súkromné, cirkevné) pôsobiace v Slovenskej republike, ktoré poskytujú základné, stredoškolské a vysokoškolské vzdelanie.

# SPÔSOB VYHLÁSENIA OCENENIA A VÍŤAZOV

Ocenenie bude každoročne vyhlásené v mesiaci apríl na medzinárodnej vedeckej konferencii Megatrendy a médiá. Organizátor prijíma nominácie **do 25. marca** nasledujúceho roku. Výsledky vo všetkých kategóriách budú každoročne vyhlásené na medzinárodnej vedeckej konferencii Megatrendy a médiá.

# PODMIENKY ÚČASTI

O ocenenie sa môžu uchádzať vzdelávacie inštitúcie, ktoré v predchádzajúcom roku realizovali projekt zameraný na inovácie v poskytovaní vzdelávania. Účastníci môžu zasielať vyplnené prihlášky organizátorovi súťaže e-mailom na adresu **briliantt.fmk@gmail.com** počas celého roka, najneskôr však **do 25. marca** nasledujúceho roka.

Každá vzdelávacia inštitúcia sa môže uchádzať o ocenenie len s jedným projektom.

# KATEGÓRIE OCENENIA BRILIANTT

Ocenenie bude udelené v troch kategóriách:

## základné školy

* **stredné školy**
* **vysoké školy**

Hodnotiaca komisia môže udeliť špeciálne ocenenie výnimočnému projektu.

# SPÔSOB HODNOTENIA

Jednotlivé prihlášky posúdi hodnotiaca komisia zložená z členov, ktorých menuje dekan fakulty. V prípade potreby si komisia môže vyžiadať doplňujúce informácie. Každý člen komisie ohodnotí projekt formou 5-bodovej stupnice v rámci piatich kritérií, pričom 5 bodov predstavuje maximálne hodnotenie a 1 bod minimálne hodnotenie.

Následne sa pridelené body za každý projekt spočítajú a víťazom sa stane projekt s najvyšším počtom dosiahnutých bodov v danej kategórii. Hodnotiacimi kritériami projektov sú dosiahnuté výsledky, pričom posudzované budú kritériá: inovatívnosť, prínos, hospodárnosť, kontinuita a úroveň spracovania. O udelení ocenenia rozhoduje dekan fakulty na základe návrhu hodnotiacej komisie.

# VYHLÁSENIE VÝSLEDKOV

Víťazi ocenenia budú každoročne, vždy za predchádzajúci rok, vyhlásení a ocenení na medzinárodnej vedeckej konferencii Megatrendy a médiá.

# ŠTATÚT SÚŤAŽE A PRIHLÁŠKA

Úplný štatút ocenenia a prihlasovací formulár nájdete na webovej stránke [**http://fmk.ucm.sk/briliantt/**](http://fmk.ucm.sk/briliantt/)

# VYHLASOVATEĽ A ORGANIZÁTOR



Fakulta masmediálnej komunikácie Univerzity sv. Cyrila a Metoda v Trnave Nám. J. Herdu 2

917 01 Trnava

## briliantt.fmk@gmail.com